ঘোড়াশাল পলাশ ইউরিয়া ফার্টিলাইজার পাবলিক লিমিটেড কোম্পানি

ঘোড়াশাল পলাশ ফার্টিলাইজার পাবলিক লিমিটেড কোম্পানি হলো বাংলাদেশ রাসায়নিক শিল্প কর্পোরেশনের অধীনে একটি সার কারখানা যা নরসিংদীর পলাশ উপজেলায় অবস্থিত। এটি বাংলাদেশের বৃহত্তম সার কোম্পানি।

 ইতিহাস 
জিপিএফপিএলসি প্রতিষ্ঠার অনুমোদন ২০১৮ সালে সরকার কর্তৃক দেওয়া হয়। কারখানাটি ২০২২ সালের জুন মাসে উৎপাদনে যাওয়ার কথা ছিল। কিন্তু আর্থিক ও যান্ত্রিক কারণে তা বিলম্বিত হয়। মিতসুবিশি হেভি ইন্ডাস্ট্রিজ লিমিটেড (এমএইচআই) এবং চায়না ন্যাশনাল কেমিক্যাল ইঞ্জিনিয়ারিং নং ৭ কনস্ট্রাকশন কোম্পানি লিমিটেড (সিসি-৭) কারখানাটি নির্মাণের জন্য একসাথে কাজ করে। প্রধানমন্ত্রী শেখ হাসিনা ২০২৩ সালের নভেম্বরে কারখানাটি উদ্বোধন করেন।

 কারখানার উৎপাদন 
এই কারখানার বার্ষিক উৎপাদন ৯.২৪ লক্ষ টন হবে বলে আশা করা হচ্ছে। একই স্থানে আরও দুটি সার কোম্পানি রয়েছে যাদের বার্ষিক ২.৫ লক্ষ টন সার উৎপাদনের ক্ষমতা রয়েছে।

 তথ্যসূত্র 

বিষয়শ্রেণী:বাংলাদেশের সার কোম্পানি
বিষয়শ্রেণী:পলাশ উপজেলা